stanford-oval/wikipedia huggingface dataset:
สมาคมธรรมประทีป
คณะกรรมการบริหาร > คณะสงฆ์ที่รับผิดชอบ

พระคุณเจ้าชิวโดะ อิจิริ - หัวหน้าคณะ
พระคุณเจ้าเรียวจุ โฮริซาวา
ในอดีต
พระคุณเจ้าไดโดะ นากาโมโตะ - ปัจจุบันเป็นเจ้าอาวาสอยู่ที่วัดของนิชิเร็นโชชู ในประเทศญี่ปุ่น
พระคุณเจ้าโคเมอิ ซาโตะ
"พระคุณเจ้าโชกุ คิมูระ"
"พระคุณเจ้าชินโดะ โนมูระ"
"พระคุณเจ้าชตสึ โนมูระ" - ปัจจุบันเป็นเจ้าอาวาสอยู่ที่วัดในประเทศสิงคโปร์
คณะกรรมการบริหาร > ศาสนกิจผู้บรรยายธรรม

อังศนา งามศิลปเสถียร
นันทนา ชัยรัตนวัฒน์
พจนีย์ ชัยรัตนวัฒน์
ดรุณี ศรีชนะ
สุวัจชัย บุญศิริวิบูลย์
พิธีกรรม กิจกรรมของสมาคม

ในปัจจุบันสมาคมธรรมประทีป ตั้งอยู่ที่เลขที่ 50 ถนนเพชรเกษม แขวงปากคลอง เขตภาษีเจริญ กรุงเทพฯ ซึ่งสมาชิกผู้นับถือจะมาทำกิจกรรมร่วมกันในทุก ๆ วันพฤหัสบดี เสาร์ และ อาทิตย์ โดยจะมีกิจกรรมหลัก ๆ ดังนี้
การสวดมนต์เย็น และศึกษาธรรม (วันเสาร์ 19.00 น. - 20.30 น.)
การสวดมนต์เช้า และศึกษาธรรม (วันอาทิตย์ 10.00 น. - 11.30 น.)
การสวดมนต์เพื่อสันติสุขโลก (วันพฤหัสบดี 19.00 น. - 20.30 น.)
นอกเหนือจากนี้ยังมีพิธีกรรมต่าง ๆ ที่จะกระทำโดยพระสงฆ์ที่ถูกส่งมาจากวัดใหญ่ไทเซขิจิ ในประเทศญี่ปุ่น อาทิเช่น
พิธีรับโกฮนซน (พิธีการรับสิ่งสักการบูชาหรือ โงะฮนซน)
พิธีรับศีล (พิธีเข้าเป็นผู้นับถือนิชิเร็นโชชู)
พิธีโทบะ (พิธีรำลึกถึงผู้ล่วงลับของพุทธศาสนานิชิเรนโชชู)
พิธีแต่งงาน
โดยที่สมาคมธรรมประทีปนี้จะมี พระสงฆ์ นิกายนิชิเรนโชชู เดินทางมาจาก วัดใหญ่ไทเซขิจิที่ประเทศญี่ปุ่นเป็นประจำเพื่อประกอบพิธีกรรมต่าง ๆ
ภายในสมาคม

อาคารสมาคมธรรมประทีปมีทั้งหมด 4 ชั้น มีห้องพระที่ประดิษฐาน โงะฮนซน ทั้งหมด 3 ห้อง
ภายในสมาคม > ชั้น 1

ชั้น 1 ของสมาคมธรรมประทีป นั้นเป็นโรงอาหารห้องครัวและลานจอดรถ และมีบริการเครื่องดื่มให้แก่สมาชิก ส่วนนี้ยังเป็นจุดชุมนุมของสมาชิกอีกด้วย
ภายในสมาคม > ชั้นลอย

บริเวณชั้นลอยของสมาคมธรรมประทีปนั้น จะประกอบด้วย ห้องยุวชน ห้องธุรการ ซึ่งให้บริการสำหรับการรับบริจาคให้แก่สมาคม หรือการบริจาคให้แก่วัดใหญ่ไทเซขิจิ ที่ประเทศญี่ปุ่น รวมถึงยังมีการวางขายอุปกรณ์ เครื่องบูชาต่าง ๆ เช่น ตู้พระ(บุทสึดน, Altar) กระถางธูป เชิงเทียน เทียน ธูป รวมไปถึง คัมภีร์ และ ลูกประคำที่ใช้ในการสวดมนต์ด้วย ซึ่งลูกประคำทั้งหมดของสมาคมนั้นได้ผ่านพิธีเปิดเนตรจากวัดใหญ่ไทเซขิจิแล้วทั้งสิ้น โดยบทสวดมนต์นั้นจะมีวางขายเป็นภาษาไทย และภาษาจีน และยังมีวางจำหน่ายหนังสือธรรมต่าง ๆ ซึ่งประพันธ์โดย พิภพตังคณะสิงห์ อีกด้วย อาทิเช่น หนังสือประวัติของพระนิชิเร็นไดโชนินเป็นต้น ห้องธุรการยังเป็นจุดจำหน่ายจุลสารของสมาคมอีกด้วย ถัดจากห้องธุรการไปก็จะมีห้องพระชั้นลอย จำนวน 60 ที่นั่ง ซึ่งใช้ในการศึกษาธรรมของสมาชิกกลุ่มยุวชน และของสมาชิกกลุ่มก้าวหน้า
ภายในสมาคม > ชั้น 2

ชั้นสองนั้นประกอบได้ด้วย ห้องประชุมต่าง ๆ รวมถึงห้องเกี่ยวกับคณะบริหารของสมาคม และมีห้องน้ำและห้องครัวอีกด้วย เมื่อมีการประชุมของคณะกรรมการบริหาร หรือการประชุมผู้นำ 6 องค์กร ของนิชิเร็นโชชู ประเทศไทย ก็จะมีการจัดประชุมกันที่ชั้นนี้ และเมื่อพระสงฆ์เดินทางมาประกอบพิธีกรมต่าง ๆ ก็จะใช้ชั้นนี้เปนห้องรับรองพระสงฆ์อีกด้วย ในชั้น 2 นี้มีห้องพระชั้น 2 ซึ่งเป็นตู้พระขนาดใหญ่ทำจากไม้ และประดิษฐานโงะฮนซนของพิภพเป็นโงะฮนซนองค์แรกของประเทศไทย จารึกโดยประมุขสงฆ์ลำดับที่ 66 พระนิตตัสสึ โชนิน สังเกตด้านข้างของโงะฮนซน มีชื่อของพิภพอยู่ทางด้านซ้ายมือ
ภายในสมาคม > ชั้น 3

ชั้น 3 ของสมาคมธรรมประทีปนั้นเป็นห้องพระใหญ่ ซึ่งสามารถจุจำนวนสมาชิกได้เกินกว่า 100 ที่นั่ง ห้องพระชั้น 3 นี้จะใช้ในการประกอบพิธีกรรมต่าง ๆ ทุกพิธีของสมาคม อาทิเช่น พิธีรับพระ-รับศีล พิธีแต่งงาน พิธีโทบะ หรือการสวดมนต์ปฏิบัติธรรมเช้า-เย็น รวมไปถึง การสวดมนต์เพื่อสันติสุขโลก(โชได) อีกด้วย และยังเป็นห้องสำหรับศึกษาธรรมอีกด้วย ในห้องพระชั้น 3 นี้มีตู้พระขนาดใหญ่ที่สุดในประเทศไทย รวมไปถึงโงะฮนซนองค์ใหญ่ที่สุดของประเทศไทยประดิษฐานอยู่ (ไม่นับรวมสมาคมสร้างคุณค่าในประเทศไทย) ภายในตู้พระ(บุตสึดัน, Altar) สีทองขนาดใหญ่ ทำจากทองคำเปลว ที่ทำงานด้วยระบบคอมพิวเตอร์ในการเปิด-ปิดตู้พระด้วยรีโมทซึ่งผู้นำสวดจะเป็นผู้กดเพื่อเปิด-ปิด สมาชิกไม่มีสิทธิที่จะเปิด-ปิดด้วยตนเอง ด้วยเหตุผลที่ว่า โงะฮนซนจะต้องถูกเก็บรักษาอย่างดีภายในไคดันที่สะอาดบริสุทธิ์
ภายในสมาคม > ชั้น 4

ภายในชั้น 4 ของสมาคมธรรมประทีปนั้น จะเป็นห้องพักสำหรับรับรองสมาชิกที่เดินทางมาจากต่างจังหวัด หรือสมาชิกที่มีความประสงค์จะพักที่สมาคมอาจด้วยเนื่องปัญหาด้านสุขภาพ หรือการเดินทาง
สิ่งพิมพ์ของสมาคม

สมาคมธรรมประทีปมีการตีพิมพ์จุลสารของสมาคม ซึ่งภายในจุลสารนั้นประกอบไปด้วยหลักธรรมของพระนิชิเรนไดโชนิน และ เกร็ดความรู้ต่าง ๆ รวมไปถึงตารางการศึกษาธรรมและกิจกรรมต่าง ๆ ของสมาคมเพื่อแจ้งข่าวสารให้สมาชิกทราบถึงความเป็นไปของศาสนจักรและของสมาคม จุลสารธรรมประทีปนั้นจะมีจำหน่ายที่ ห้องธุรการชั้นลอย ของสมาคม และในเขตสาขาต่าง ๆ ของสมาคมทั้ง 5 เขต โดยจะออกวางจำหน่ายทุก ๆ 2 เดือน ปีละ 6 เล่ม โดยในอดีตจะมีชื่อเรียกจุลสารสมาคมว่า "บัวขาว"
การแบ่งกลุ่มสมาชิก

สมาชิกผู้ปฏิบัติธรรมของสมาคมธรรมประทีปถูกแบ่งออกเป็น 3 กลุ่มใหญ่ ๆ คือ
กลุ่มยุวชน - ประกอบด้วยเด็กและเยาวชน รวมถึงวัยรุ่นและผู้ใหญ่ที่อายุไม่มาก
กลุ่มก้าวหน้า - ประกอบด้วยสมาชิกผู้ใหญ่ชาย
กลุ่มราชพฤกษ์ - ประกอบด้วยสมาชิกผู้ใหญ่หญิง
เขตสาขาของสมาคม

สมาคมธรรมประทีปนั้นจะมีการแบ่งการดูแลสมาชิกเป็นเขต ๆ เพื่อให้ง่ายต่อการดูแลจัดการสมาชิกและเผยแผ่ธรรม ซึ่งเขตสาขาเหล่านี้จะมีหัวหน้าเขตคอยดูแลสมาชิกในเขต และประสานงานระหว่างสมาชิกกับสมาคมในกรณีที่สมาชิกต้องการจะประกอบพิธีรับพระรับศีล หรือพิธีแต่งงาน รวมไปถึงพิธีต่าง ๆ และทุก ๆ สัปดาห์จะมีการประชุมศึกษาธรรม ณ เขตสาขาต่าง ๆ อีกด้วย โดยอาจาร์ยธรรมมะของสมาคมจะผลัดเปลี่ยนกันสอนธรรมตามสาขาต่าง ๆ
เขตสาขาของสมาคม > รายชื่อเขตสาขาที่มีการศึกษาธรรมวันพุธ

เขตราชา - เขตยานนาวา กลุ่มเขตกรุงเทพใต้ เขตสาทร เขตคลองเตย เขตบางคอแหลม หรือเขตต่าง ๆ ใกล้เคียง
เขตดาวคะนอง - กลุ่มเขตตากสิน เขตธนบุรี เขตบางคอแหลม เขตทุ่งครุ เขตจอมทอง และพื้นที่ใกล้เคียง
เขตบางบอน - กลุ่มเขตกรุงธนใต้
เขตสาขาของสมาคม > รายชื่อเขตสาขาที่มีการศึกษาธรรมวันอังคาร

เขตบางไผ่ - บริเวณบางไผ่ และกลุ่มเขตกรุงธนใต้
แหล่งข้อมูลอื่น

เว็ปไซต์ของสมาคม
นิชิเร็นโชชูประเทศไทย เก็บถาวร 2013-09-20 ที่ เวย์แบ็กแมชชีน
เฟสบุ้คของสมาคมธรรมประทีป
ดูเพิ่ม

นิชิเรนโชชู
นิกายนิชิเรน
พระนิชิเรน
พระสังฆราชแห่งนิชิเรนโชชู
หงส์ โอบี2-12

| --- | --- |
 Cygnus OB2 #12 as seen by a hypothetical close orbiting planet.
ข้อมูลสังเกตการณ์  ต้นยุคอ้างอิง J2000      วิษุวัต J2000
กลุ่มดาว: กลุ่มดาวหงส์

ไรต์แอสเซนชัน: 20h 32m 40.9589s
เดคลิเนชัน: 41° 14′ 29.286″

คุณสมบัติ
ชนิดสเปกตรัม: B3-B5Iae
ดัชนีสี U-B: 1.7
ดัชนีสี B-V: 3.0
มาตรดาราศาสตร์
การเคลื่อนที่เฉพาะ (μ):  RA: 1.91 mas/yr   Dec.: -2.47 mas/yr 
พารัลแลกซ์ (π): -0.60 ± 2.07 mas
ระยะทาง: ประมาณ −10,000 ly  (ประมาณ −2,000 pc)
ความส่องสว่างสัมบูรณ์ (MV): −9.85
รายละเอียด

มวล: 110 M☉
รัศมี: 246 R☉
กำลังส่องสว่าง: 1,900,000 L☉
อุณหภูมิ: 13,700 K
อายุ: 3.0x106 ปี

ชื่ออื่น
 VI CYG 12, 2MASS J20324096+4114291, NSV 13138, HIP 101364. 
ฐานข้อมูลอ้างอิงอื่น
SIMBAD: data
ดาวหงส์ โอบี2-12 เป็นดาวยักษ์ใหญ่ยิ่งสีฟ้าสดใสอย่างมาก ที่มีความสว่างที่สุดเท่าที่ทราบที่รู้จักกันในดาราจักร ซึ่งทำให้ดาวเกือบสองล้านครั้งสว่างกว่าดวงอาทิตย์ แม้น้อยกว่าครึ่งประมาณการเมื่อดาวค้นพบครั้งแรก
แหล่งข้อมูลอื่น

Online Astronomy: The Brightest Stars เก็บถาวร 2016-01-14 ที่ เวย์แบ็กแมชชีน
Tim Thompson: OB2-12
http://jumk.de/astronomie/big-stars/cygnus-ob2-12.shtml
เจริญเมือง

เจริญเมือง อาจหมายถึง
ถนนเจริญเมือง (กรุงเทพ) เขตปทุมวัน
ถนนเจริญเมือง (สกลนคร) จังหวัดสกลนคร
ถนนเจริญเมือง (เชียงใหม่) เวียงเชียงใหม่
ตำบลเจริญเมือง อำเภอพาน จังหวัดเชียงราย
ถนนเจริญเมือง (ลำปาง) อำเภอเมือง จังหวัดลำปาง
อาเกโบโนะ (รถไฟ)

| --- | --- |
อาเกโบโนะที่ลากโดยหัวรถจักร EF64-1000 ในเดือนพฤษภาคม 2010
ข้อมูลทั่วไป
ประเภท: ด่วนพิเศษ
สถานะ: ยกเลิก
ที่ตั้ง: เกาะฮนชู ประเทศญี่ปุ่น
ให้บริการครั้งแรก: 15 กรกฎาคม 1962 (ด่วน) 1 กรกฎาคม 1970 (ด่วนพิเศษ)
สิ้นสุดให้บริการ: 4 มกราคม 2015
ผู้ให้บริการ: JR ตะวันออก
อดีตผู้ให้บริการ: การรถไฟแห่งประเทศญี่ปุ่น
เส้นทาง
ปลายทาง: อูเอโนะ อาโอโมริ
เวลาเดินทาง: 12 ชั่วโมง
ความถี่ให้บริการ: 1 ต่อวัน วันธรรมดา (ตามฤดูกาล)
ในเส้นทาง: สายโจเอ็ตสึ, สายหลักอุเอทซึ, Ou Main Line
ข้อมูลทางเทคนิค
ขบวนรถ: รถนอนบลูเทรนรุ่น 24
รางกว้าง: 1,067 mm (3 ft 6 in)
ระบบจ่ายไฟ: 1,500 V DC / 20 kV AC (50 Hz)
ความเร็ว: 110 km/h (68 mph)
EF64 1031 ทำขบวนอาเกโบโนะ
อาเกโบโนะ (ญี่ปุ่น: あけぼの; โรมาจิ: Akebono) เป็นขบวนรถด่วนพิเศษที่เคยให้บริการในประเทศญี่ปุ่น ปัจจุบันขบวนนี้ถูกยกไปแล้ว แต่ก็ยังอยู่ในความทรงจำของผู้ใช้บริการและแฟนรถไฟญี่ปุ่นเป็นอย่างดี เป็นรถบลูเทรนด่วนพิเศษที่ให้บริการโดย JR ตะวันออก ในปี ค.ศ.1970 ระหว่างโตเกียว และ อาโอะโมริ ในภาคโทโฮกุตอนบน ใช้เวลาประมาณ12ชั่วโมงในการเดินทาง
รถด่วนพิเศษอาเกโบโนะนั้นจะใช้ขบวนรถนอนรุ่น24และ25ศูนย์อาโอะโมริพ่วงทำขบวนราว 8 ตู้และ มีขบวนเสริมในช่วงเทศกาลต่างๆโดยจะพ่วงตู้โซโลตู้เดียวหรือไม่พ่วงเลย จากอูเอโนะไปสถานี นากาโอกะ จะใช้รถจักรรุ่น EF64-1000 ศูนย์นากาโอกะและ จากนากาโอกะ ไปยัง สถานี อาโอะอิโมริ โดยใช้รถจักรรุ่น EF81 ศูนย์อาโอะโมริ
Goron to seat

ตู้โกรอนโตะซีด นั้นเป็นตู้ที่มีเอกลักษณ์นั้นคือในที่นอนจะไม่ปูเครื่องนอน และมีเฉพาะขบวนอาเกโบโนะ
ขบวนรถในปัจจุบัน

หลังขบวนรถถูกปลดประจำการไปแล้วส่วนหนึ่งได้ถูกนำไปยังท่าเรืออะคิตะเพื่อส่งมอบให้ต่างประเทศเป็นรถไฟมือสอง และอีกส่วนได้นำไปจัดแสดงที่สวนโคซาก้าเท็ดซูโด้แล้วสามารถนอนพักค้ามคืนได้ในราคา3,000เยน จำนวน4ตู้ได้แก่ Kani24 511,Orone24 551,Ohane24 555และ Ohanefu24 12
คลังรูปภาพ

| 0 | 1 | 2 |
| --- | --- | --- |
| ขบวนอะเกะโบโนะรอทำขบวนออกจากอุเอะโนะ | EF64 1052ทำขบวนอะเกะโบโน่เข้าอุเอะโนะ ใกล้กับสถานีนิปโปริ | มุมด้านหลังจะเห็นด้านหน้าของตู้ปั่นไฟ KaNi24 |
สัญลักษณ์ของตู้โกรอนโตะ ซีด
ลักษณะของที่นั่งในตู้โกรอนโตะ ซีด
ขบวนรถจำนวน4ตู้ที่นำไปจัดแสดง
สโมสรฟุตบอลเดฟโฟ

สโมสรฟุตบอลเดฟโฟ เป็นอดีตสโมสรฟุตบอลในประเทศไทย ตั้งอยู่ที่แขวงสะพานสูง เขตสะพานสูง จังหวัดกรุงเทพมหานคร เคยลงแข่งขันในระดับไทยลีก 3 ปัจจุบันหลังจากตกชั้นจากไทยลีก 3 สโมสรประสบปัญหาทางการเงินทำให้มีการเปลี่ยนผู้บริหารและโอนสิทธิให้กับสโมสรฟุตบอลรังสิต ยูไนเต็ด ในฤดูกาล 2562
ประวัติ

สโมสรก่อตั้งขึ้นในปี พ.ศ. 2558 ในชื่อ บียู เดฟโฟ เอฟซี โดยเป็นทีมฟุตบอลที่เกิดจากการร่วมมือกันของมหาวิทยาลัยกรุงเทพและบริษัท เดฟโฟ สปอร์ต (ประเทศไทย) จำกัด เขตสะพานสูง ผู้ผลิตเสื้อผ้ากีฬา โดยใช้ผู้เล่นจากมหาวิทยาลัยกรุงเทพเป็นหลัก เริ่มส่งทีมลงแข่งขันเป็นครั้งแรกในลีกภูมิภาค ดิวิชัน 2 ฤดูกาล 2558 กลุ่มกรุงเทพและภาคกลาง
สโมสรลงแข่งขันอย่างเป็นทางการเป็นนัดแรกเมื่อวันที่ 15 กุมภาพันธ์ พ.ศ. 2558 ในลีกภูมิภาค ดิวิชัน 2 นัดที่บุกไปเสมอสโมสรฟุตบอลปลวกแดง ระยอง ยูไนเต็ด 1–1 ที่สนามพัฒนาสปอร์ตคลับ ก่อนที่จะพบกับชัยชนะในลีกเป็นนัดแรกเมื่อวันที่ 27 กุมภาพันธ์ ในนัดที่บุกไปชนะทหารบก เอฟซี ถึงสนามกีฬากองทัพบก 1–0 โดยการแข่งขันฤดูกาลแรกของสโมสรจบด้วยอันดับที่ 12 ในกลุ่มกรุงเทพและภาคกลาง
ผู้เล่น > ผู้เล่นในฤดูกาลสุดท้าย (2561)

หมายเหตุ: ธงชาติที่ปรากฏบ่งบอกให้ทราบว่าผู้เล่นคนนั้นสามารถเล่นให้กับชาติใดตามกฎของฟีฟ่าตามความเหมาะสม เพราะผู้เล่นบางคนอาจถือสองสัญชาติ
ผู้ทำประตูสูงสุดในลีกประจำฤดูกาล

ถึง 23 มิถุนายน 2561
| ฤดูกาล | ผู้ทำประตูสูงสุด | จำนวนประตู | สัญชาติ | ลีก |
| --- | --- | --- | --- | --- |
| 2558 | ธีระศักดิ์ คุณรักษา | 7 |  | ลีกภูมิภาค ดิวิชัน 2  (กรุงเทพและภาคกลาง) |
| 2559 | เอกสิทธิ์ สุดสวาท | 6 |  | ลีกภูมิภาค ดิวิชั่น 2  (กรุงเทพและปริมณฑล) |
| 2560 | อนุศักดิ์ เหล่าแสงไทย | 23 |  | ไทยลีก 3 |
| 2561 | วชิระ พันพินิจ แทนเจนี ชิปาฮู | 4 |   | ไทยลีก 3 |
ทำเนียบหัวหน้าผู้ฝึกสอน

| ลำดับ | ชื่อ | ตั้งแต่ | ถึง | ผลงาน |
| --- | --- | --- | --- | --- |
| 1 | กฤษณ์ สิงห์ปรีชา  | มกราคม  2558 | พฤศจิกายน 2560 | เลื่อนชั้นขึ้นไทยลีก 3 |
| 2 | อรุณ ตุลย์วัฒนางกูร  | กุมภาพันธ์  2561 | พฤษภาคม 2561 |  |
| 3 | เจสัน วิธ  | พฤษภาคม 2561 | ตุลาคม 2561 |  |
สนามเหย้า

| พิกัด | ที่ตั้ง | สนาม | ความจุ | ปี |
| --- | --- | --- | --- | --- |
| 14°02′19″N 100°36′08″E﻿ / ﻿14.038739°N 100.602272°E﻿ / 14.038739; 100.602272 | ตำบลคลองหนึ่ง อำเภอคลองหลวง จ.ปทุมธานี | ศูนย์กีฬาสุรี บูรณธนิต มหาวิทยาลัยกรุงเทพ วิทยาเขตรังสิต | 4,000 | กุมภาพันธ์ 2558 – 16 กันยายน พ.ศ. 2560 |
| 13°53′03″N 100°34′37″E﻿ / ﻿13.884179°N 100.576941°E﻿ / 13.884179; 100.576941 | แขวงทุ่งสองห้อง เขตหลักสี่ กรุงเทพมหานคร | สนามทีโอที แจ้งวัฒนะ | 5,430 | 11 กุมภาพันธ์ 2561 – 13 พฤษภาคม 2561 |
| 14°02′19″N 100°36′08″E﻿ / ﻿14.038739°N 100.602272°E﻿ / 14.038739; 100.602272 | ตำบลคลองหนึ่ง อำเภอคลองหลวง จ.ปทุมธานี | ศูนย์กีฬาสุรี บูรณธนิต มหาวิทยาลัยกรุงเทพ วิทยาเขตรังสิต | 4,000 | 17 มิถุนายน พ.ศ. 2561 – ปัจจุบัน |
ผลงานตามฤดูกาล

| ฤดูกาล | ลีก> ระดับ | ลีก> ลงแข่ง | ลีก> ชนะ | ลีก> เสมอ | ลีก> แพ้ | ลีก> ยิงได้ | ลีก> เสียประตู | ลีก> ผลต่างประตู | ลีก> แต้ม | ลีก> อันดับ | เอฟเอ คัพ | ลีก คัพ |
| --- | --- | --- | --- | --- | --- | --- | --- | --- | --- | --- | --- | --- |
| 2558 | ลีกภูมิภาค ดิวิชั่น 2 | 26 | 5 | 11 | 10 | 38 | 40 | –2 | 26 | 12 |  |  |
| 2559 | ลีกภูมิภาค ดิวิชั่น 2 | 20 | 9 | 6 | 5 | 26 | 22 | +4 | 33 | 3 |  |  |
| 2560 | ไทยลีก 3 (ตอนล่าง) | 28 | 15 | 5 | 8 | 49 | 32 | +17 | 50 | 3 |  |  |
| 2561 | ไทยลีก 3 (ตอนล่าง) | 26 | 4 | 11 | 11 | 25 | 36 | –11 | 23 | 14 |  |  |
| 0 | 1 | 2 | 3 |
| --- | --- | --- | --- |
| แชมป์ | รองแชมป์ | เลื่อนชั้น | ตกชั้น |
สถิติ

ผู้ชมในสนามเหย้ามากสุด
446 คน (เดฟโฟ เอฟซี 0–0 ตรัง เอฟซี: 3 มีนาคม 2561, ไทยลีก 3 สนามทีโอที แจ้งวัฒนะ)
ผู้ชมในสนามเหย้าต่ำสุด
23 คน (บียู เดฟโฟ 5–1 บ้านบึง เอฟซี: 17 พฤษภาคม 2560, ไทยลีก 3 ศูนย์กีฬาสุรี บูรณธนิต ม.กรุงเทพ วิทยาเขตรังสิต)
ผลงานดีที่สุดในลีก
อันดับ 3 , ไทยลีก 3 ตอนล่าง ฤดูกาล 2560
แพ้ขาดลอยมากที่สุดในลีก
บียู เดฟโฟ 0–5 สมุทรสาคร เอฟซี (13 พฤษภาคม พ.ศ. 2560 ,ไทยลีก 3 ฤดูกาล 2560 , ศูนย์กีฬาสุรี บูรณธนิต ม.กรุงเทพ วิทยาเขตรังสิต)
ชนะขาดลอยมากที่สุดในลีก
เกษมบัณฑิต 0–5 บียู เดฟโฟ  (18 กรกฎาคม พ.ศ. 2558, ดิวิชั่น 2 ฤดูกาล 2558 , สนามกีฬามหาวิทยาลัยเกษมบัณฑิต ร่มเกล้า)
ผู้เล่นคนแรกที่ทำประตูให้สโมสร
ธีรศักดิ์ คุณรักษา  (15 กุมภาพันธ์ พ.ศ. 2558 , ลีกภูมิภาค ดิวิชัน 2, ปลวกแดง ระยอง ยูไนเต็ด 1–1 บียู เดฟโฟ ,สนามพัฒนาสปอร์ตคลับ)
แหล่งข้อมูลอื่น

https://m.facebook.com/Deffo-Football-Club-DFFC-401306036983245/
เครื่องราชกกุธภัณฑ์ไทย

เครื่องเบญจราชกกุธภัณฑ์ไทย ประกอบด้วย พระมหาพิชัยมงกุฎ พระแสงขรรค์ชัยศรี ธารพระกรชัยพฤกษ์ พัดวาลวิชนีและพระแส้จามรี และฉลองพระบาทเชิงงอน
เครื่องราชกกุธภัณฑ์ หมายถึงกกุธภัณฑ์ต่าง ๆ ที่ใช้ในพระราชพิธีบรมราชาภิเษกพระมหากษัตริย์แห่งประเทศไทยและพระราชพิธีที่สำคัญอื่น ๆ เครื่องราชกกุธภัณฑ์แห่งประเทศไทย ระบุไว้ในอภิธานัปปทีปิกา คาถาที่ 358 ว่า พระขรรค์ ฉัตร อุณหิส ฉลองพระบาท วาลวีชนี คือ มีฉัตรแทนธารพระกร หรือเรียกรวมกันว่า "เบญจราชกกุธภัณฑ์"
กกุธภัณฑ์มีความสำคัญยิ่งเพราะเป็นเครื่องหมายแห่งความเป็นพระราชาธิบดี จึงเป็นสิ่งที่จะต้องนำขึ้นทูลเกล้าฯ ถวายในพระราชพิธีบรมราชาภิเษก 
เครื่องราชกกุธภัณฑ์ประกอบด้วย
| --- | --- |
: พระมหาเศวตฉัตร หรือพระนพปฎลมหาเศวตฉัตร
: พระมหาพิชัยมงกุฎ
: พระแสงขรรค์ชัยศรี
: ธารพระกร
: วาลวีชนี (พัดกับแส้จามรี)
: ฉลองพระบาทเชิงงอน
ในจดหมายเหตุบรมราชาภิเษกรัชกาลที่ 2 มีทั้งฉัตรและธารพระกร พระแสงขรรค์ พระแสงดาบ วาลวีชนี พระมหาพิชัยมงกุฎ และฉลองพระบาท รวมเป็น 7 สิ่ง
ดูเพิ่ม

เครื่องราชกกุธภัณฑ์
อเล็กซานเดอร์ มหาราชชาตินักรบ

| อเล็กซานเดอร์ มหาราชชาตินักรบ |
| --- | --- |
Promotional poster for Alexander
กำกับ: Oliver Stone
เขียนบท: Oliver Stone Christopher Kyle Laeta Kalogridis (screenplay)
อำนวยการสร้าง: Moritz Borman Thomas Schühly Jon Kilik Iain Smith
นักแสดงนำ: Colin Farrell Angelina Jolie Val Kilmer Rosario Dawson Jared Leto Anthony Hopkins
กำกับภาพ: Rodrigo Prieto
ตัดต่อ: Thomas J. Nordberg Yann Hervé Alex Márquez
ดนตรีประกอบ: Vangelis
ผู้จัดจำหน่าย: Warner Bros. (USA) Intermedia (International)
วันฉาย:  3 พฤศจิกายน, พ.ศ. 2547  24 พฤศจิกายน, พ.ศ. 2547
ความยาว: 175 min (theatrical) / 167 min  (Director's Cut) 214 Min (Final Cut)
ภาษา: อังกฤษ
ทุนสร้าง: $155 million USD
ทำเงิน: $167,298,192
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
อเล็กซานเดอร์ มหาราชชาตินักรบ (อังกฤษ: Alexander) เป็นภาพยนตร์อิงประวัติศาสตร์ฟอร์มยักษ์ของฮอลลีวูด กำกับโดย โอลิเวอร์ สโตน ออกฉายในปี ค.ศ. 2004 นำแสดงโดย โคลิน ฟาร์เรล รับบท พระเจ้าอเล็กซานเดอร์มหาราช, วัล คิลเมอร์ รับบท พระเจ้าฟิลิปส์ที่ 2 แห่งมาซิโดเนีย, แองเจลินา โจลี รับบท พระนางโอลิมเปียส, จาเรด เลโท รับบท เฮฟีสเทียน, แอนโทนีย์ ฮอปกินส์ รับบท ปโตเลมี และยังมีนักแสดงร่วมคนอื่นๆอีกมากมาย
นักแสดง

โคลิน ฟาร์เรล รับบท พระเจ้าอเล็กซานเดอร์มหาราช
แองเจลินา โจลี รับบท พระนางโอลิมเปียส
วัล คิลเมอร์ รับบท พระเจ้าฟิลิปส์ที่ 2 แห่งมาซิโดเนีย
จาเรด เลโท รับบท เฮฟีสเทียน
ราซ เดแกน รับบท พระเจ้าดาไรอัสที่ 3 แห่งเปอร์เซีย
เอรอล แซนเดอร์ รับบท ฟาร์เนเคส
สึโอวล้ มูฮัมหมัด รับบท นายพลเปอร์เซีย
แอนเนลิเซ เฮสเม รับบท พระนางสเตทอีราที่ 2
โรซาริโอ ดอว์สัน รับบท ร็อกซานา
คอนนอร์ เปาโล  รับบท พระเจ้าอเล็กซานเดอร์มหาราช (วัยเด็ก)
แกรี สเตรทช์ รับบท เคลตัส
คริสโตเฟอร์ พลัมเมอร์ รับบท อริสโตเติล
แอนโธนี ฮอปกินส์ รับบท ปโตเลมี
บิณฑ์ บรรลือฤทธิ์ รับบท พระเจ้าโปรส
โทบี เคบเบลล์ รับบท เปาซาเนียส
จรัล งามดี รับบท พระยุพราชแห่งอินเดีย
แพธทริก คาร์โรล รับบท เฮฟีสเทียน (วัยเด็ก)
การถ่ายทำ

ฉากการสู้รบระหว่างกองทัพมาซิโดเนีย กับกองทัพอินเดีย ของพระเจ้าเปารวะ ได้ถ่ายทำที่สวนพฤกษศาสตร์ พุแค จังหวัดสระบุรี อันเป็นสถานที่ถ่ายทำเดียวกับฉากยุทธหัตถีในภาพยนตร์ไทยเรื่อง สุริโยไท  ผลงานของหม่อมเจ้าชาตรีเฉลิม ยุคล ในปี พ.ศ. 2544 โดยมีนักแสดงชาวไทยเข้าร่วมฉาก 2 คน คือ บิณฑ์ บรรลือฤทธิ์ ในบทพระเจ้าเปารวะ และจรัล งามดี รับบทพระโอรสของพระเจ้าเปารวะ ทั้งนี้เนื่องจากโอลิเวอร์ สโตน ได้เคยชม บางระจัน ผลงานของธนิตย์ จิตนุกูล ในปี พ.ศ. 2543 มาก่อนและชื่นชอบอย่างมาก อีกทั้งยังได้ถ่ายทำที่อุทยานแห่งชาติผาแต้ม จังหวัดอุบลราชธานี อีกด้วย ซึ่งต่อมาทางกรมการท่องเที่ยว ได้จัดเป็นพื้นที่สำหรับกิจกรรมตามรอยภาพยนตร์ด้วย
ดูเพิ่ม

เว็บไซต์ทางการ
Alexander ที่อินเทอร์เน็ตมูวีเดตาเบส
Alexander at Yahoo! Movies
Alexander film fan site เก็บถาวร 2009-01-05 ที่ เวย์แบ็กแมชชีน
Alexander film discussion Board เก็บถาวร 2009-01-26 ที่ เวย์แบ็กแมชชีน
J. Reames, "Fire Bringer: Oliver Stone's Alexander" เก็บถาวร 2011-07-20 ที่ เวย์แบ็กแมชชีน - comprehensive review by a researcher of Macedonian history
Keith Short - Film Sculptor Images of set pieces for this film
Riding with Alexander - interview with Robin Lane Fox on Archaeology magazine
World: Oliver Stone's "Alexander" Stirs Up Controversy - Radio Free Europe
Divertissement: Le tournage d'Alexander s'est déroulé dans d'excellentes condition - Menara (French)
"The good, the bad, and the prejudiced" เก็บถาวร 2008-06-08 ที่ เวย์แบ็กแมชชีน - addresses Stone's/Lane Fox's ignorance of the results of cuneiform studies
Colin Farrell interview for Alexander เก็บถาวร 2007-10-13 ที่ เวย์แบ็กแมชชีน
Alexander Production Notes
อีสานเบียร์

อีสานเบียร์ เป็นยี่ห้อเบียร์ที่ผลิตโดย บริษัท บุญรอดบริวเวอรี่ จำกัด ผู้ผลิต เดียวกันกับ เบียร์สิงห์ เบียร์ลีโอ ไทเบียร์
สถานที่ผลิต

โดยผลิตที่โรงงานขอนแก่นบริวเวอรี่ ซึ่งเป็นฐานการผลิตเบียร์ลีโอ วัตถุประสงค์เพื่อจัดจำหน่ายในแถบภูมิภาคตะวันออกเฉียงเหนือ แข่งขันกับเบียร์อาชา ซึ่งเป็นเบียร์ในกลุ่มอีโคโนมี่แบรนด์ (สินค้าราคาประหยัด) ของ บริษัท ไทยเบฟเวอร์เรจ จำกัด
การต่อต้าน

เมื่อต้นปี พ.ศ. 2551 มีการต่อต้านอีสานเบียร์จากบรรดาพระสงฆ์ และเครือข่ายสุขภาพในพื้นที่ภาคอีสาน เนื่องจากการใช้ชื่ออีสานเบียร์ จะก่อให้เกิดค่านิยมต่อการดื่มน้ำเมาของคนอีสาน เป็นการฝังรากลึกค่านิยมที่ไม่ดีต่อเด็กและเยาวชนและคนอีสาน จนอาจกลายเป็นภัยร้ายแรงทางวัฒนธรรมอันดีงามของท้องถิ่น
อาเกโบโนะ

อาเกโบโนะ (ญี่ปุ่น: 曙, あけぼの; โรมาจิ: akebono) หมายถึงยามย่ำรุ่งเมื่อดวงอาทิตย์ขึ้น และยังอาจหมายถึง
ชื่อบุคคล

อาเกโบโนะ ทาโร - อดีตนักมวยปล้ำอาชีพ
ชื่อสถานที่

อาเกโบโนะ (ซัปโปโระ) - จังหวัดฮกไกโด
อาเกโบโนะ (คาชิวะ) - จังหวัดจิบะ
อาเกโบโนะ (ฮิโรชิมะ) - จังหวัดฮิโรชิมะ
อาเกโบโนะ (นาฮะ) - จังหวัดโอกินาวะ
อื่น ๆ

อาเกโบโนะ (รถไฟ) - รถไฟตู้นอนบลูเทรนที่เคยให้บริการในอดีต
เจริญ โอทอง และอรวรรณ โอทอง

นายเจริญ โอทอง (หมู) และ นางอรวรรณ โอทอง (วรรณ; นามสกุลเดิม หอวัฒนสุข) เป็นคู่สามีภรรยา นักปั่นจักรยานชาวไทย ที่เดินทางรอบโลก ด้วยจักรยานตามลำพังเพียงสองคน เริ่มออกเดินทางจากกรุงเทพมหานคร ตั้งแต่วันที่ 30 พฤศจิกายน พ.ศ. 2544  เป็นระยะทางประมาณ 40,000 กิโลเมตร  การเดินทางของทั้งคู่เป็นที่รู้จักในหมู่นักขี่จักรยาน ว่าเป็นการเดินทางของ วรรณกับหมู โดยได้เตรียมตัวก่อนเดินทางกว่า 1 ปี โดยได้คุณ ทอม เคลย์เตอร์ นักบินเดี่ยวรอบโลกเพื่อเป็นที่ปรึกษาในการวางแผนการเดินทางครั้งนี้ และได้รับการสนับสนุนจาก แมคโดนัลด์ โดยสามารถทานอาหารได้ทุกร้านแมคโดนัลด์ทั่วโลกฟรี รวมถึงเงินสนับสนุนเดือนละ 6,000 บาทจนกว่าจะเดินทางสำเร็จจากเจ้านายของคุณเจริญ โอทอง ซึ่งเดิมวางแผนต้องใช้เงินประมาณ 3-4 ล้าน แต่ทั้งคู่เริ่มออกเดินทางเมื่อเก็บเงินได้ 800,000 บาท
เจริญเกิดเมื่อวันที่ 3 พฤศจิกายน พ.ศ. 2514 เป็นชาวจังหวัดนครศรีธรรมราช อรวรรณเกิดเมื่อวันที่ 20 กันยายน พ.ศ. 2513  เป็นชาวจังหวัดสุโขทัย
ตามกำหนดการครั้งแรก ทั้งคู่จะใช้เวลาเดินทางประมาณ 3 ปี แต่ในการเดินทางจริงต้องล่าช้า เนื่องจากถูกปล้นระหว่างทางที่อเมริกาใต้  และต้องหยุดพักการเดินทางเมื่อแม่ของเจริญ และพ่อของวรรณเสียชีวิต[ต้องการอ้างอิง] หลังจากเดินทางไปแล้ว 5 ปีเศษ ทั้งคู่เดินทางรอบโลก และกลับมาถึงประเทศไทย ผ่านด่านปอยเปต ตรงข้ามกับอำเภออรัญประเทศ จังหวัดสระแก้ว ในวันที่ 27 ตุลาคม พ.ศ. 2550 และเดินทางถึงกรุงเทพมหานครในวันที่ 1 พฤศจิกายน พ.ศ. 2550 ใช้เวลาทั้งสิ้น 5 ปี 11 เดือน 1 วัน
เส้นทางการเดินทางของทั้งคู่เริ่มจากกรุงเทพมหานคร ผ่านภาคใต้ของไทย ไปมาเลเซีย อินโดนีเซีย ขึ้นเครื่องบินไปออสเตรเลีย นิวซีแลนด์ ขึ้นเครื่องบินไปชิลี และขี่จักรยานลัดเลาะชายฝั่งอเมริกาใต้ ผ่านอเมริกากลางไปสหรัฐอเมริกา ขี่ข้ามทวีปจากลอสแอนเจลิสไปวอชิงตันดีซี และขึ้นเครื่องบินไปโมร็อกโก แอฟริกา ข้ามไปยุโรป รัสเซีย เอเชียกลาง จีน เวียดนาม ลาว กัมพูชา ผ่านทั้งหมด 42 ประเทศ ก่อนจะกลับเข้าไทย
แหล่งข้อมูลอื่น

เว็บไซต์บันทึกการเดินทาง
คลิปสัมภาษณ์คุณ เจริญ โอทอง เก็บถาวร 2011-06-03 ที่ เวย์แบ็กแมชชีน
หมู่บ้านงิ้วงาม

| หมู่บ้านงิ้วงาม Ban Ngew-Ngam |
| --- | --- |
  ป้ายหมู่บ้านงิ้วงาม ถ่ายเมื่อ กุมภาพันธ์ พ.ศ. 2559 พิกัดภูมิศาสตร์:17.6662191° 100.1745629°[ลิงก์เสีย] 
ข้อมูลทั่วไป
ตำบล: งิ้วงาม
อำเภอ: เมือง
จังหวัด: อุตรดิตถ์
รหัสไปรษณีย์: 53000
การปกครอง
ผู้ใหญ่บ้าน: นายเจริญ  ปาด้วง
ข้อมูลสถิติ
พื้นที่: -
ประชากร: 667

หมู่บ้านงิ้วงาม หรือชื่อเดิม บ้านเงี้ยวงาม, บ้านเงี่ยงงาม  เป็นหมู่บ้านหนึ่งในตำบลงิ้วงาม  อำเภอเมือง  จังหวัดอุตรดิตถ์  ชาวบ้านส่วนใหญนับถือพระพุทธศาสนานิกายเถรวาท  มีวัดประจำหมู่บ้าน  1  แห่ง มีโรงเรียน  1  แห่ง  ด้านเศรษฐกิจ  ชาวบ้านส่วนใหญ่ประกอบอาชีพเกษตรกรรมเป็นส่วนใหญ่
ปัจจุบันหมู่บ้านงิ้วงาม  อยู่ในระดับการปกครองพื้นที่มีหมู่เดียว จำนวน 214 หลังคาเรีอน ปัจจุบันมีนายเจริญ  ปาด้วง เป็นผู้ใหญ่บ้านงิ้วงาม
ประวัติ > ความเป็นมาชื่อหมู่บ้าน

ตำนานกล่าวว่า ในสมัยอยุธยาเมื่อพม่ายกทัพมาตีเมืองพิษณุโลก  แต่ไม่สำเร็จจึงขึ้นมาตีเมืองพิชัย  แต่ก็พ่ายแพ้แก่พระยาพิชัย  จึงเลื่อนทัพมาตีเมืองพระฝาง  และยึดเมืองพระฝางได้สำเร็จและมาตั้งบ้านงิ้วงาม  เป็นเมืองหน้าด่าน  ซึ่งในบริเวณนั้นคือ  วัดงิ้วงามล่างในปัจจุบัน ในระหว่างที่กองทัพพม่ามาตั้งทัพอยู่ที่บ้านงิ้วงาม  (ในปัจจุบัน)  นายทัพของพม่าได้นำลูกสาวมาด้วย  พวกทหารพม่าเหล่านั้นเรียกว่า  “เงี้ยว”  (ซึ่งเป็นชนเผ่าหนึ่งในพม่า)  ชนเผ่านี้มีลักษณะรูปร่างหน้าตาที่สวยงาม  มีเอกลักษณ์เป็นของตัวเองชาวบ้านจึงพากันเรียกหมู่บ้านแห่งนี้ว่า  “เงี้ยวงาม”  เมื่อเรียกกันมานาน ๆ  เข้าก็เรียกเพี้ยนเป็น  “งิ้วงาม”  ในปัจจุบัน
ในหมู่บ้านนี้นอกจากชนชาติพม่าแล้ว  ยังมีชนชาติเวียงจันทร์ซึ่งมีหลักฐานอีกว่า  ตั้งถิ่นฐานอยู่ในบ้านปากฝางปัจจุบัน  ส่วนลาวเวียงจันทร์  ก็ตั้งถิ่นฐานอยู่ในหมู่บ้านงิ้วงามปัจจุบัน  เช่นเดียวกัน
ประวัติ > พัฒนาการทางประวัติศาสตร์

การตั้งถิ่นฐานบ้านเรือนบ้านงิ้วงามในอดีตนั้น หมู่บ้านเรียงรายไปตามแม่น้ำน่าน สมัยโบราณราษฎรอาศัยอยู่ริมแม่น้ำน่าน  รวมทั้งเป็นเส้นทางในการขนส่งสินค้า  จากจังหวัดน่าน  ลงมาถึงจังหวัดอุตรดิตถ์ การลำเลียงขนส่งสินค้าต้องผ่านหมู่บ้านงิ้วงาม หรือ ตำบลงิ้วงาม
ต่อมามีการตั้งหมู่บ้านงิ้วงาม หมู่ 4 ขึ้น นายใส ป๊อกหลง จึงได้รับเลือกให้เป็นผู้ใหญ่บ้านคนแรก ของหมู่ที่ 4 โดยใช้ชื่อว่า หมื่นพิศาลสหกิจ  ซึ่งในขณะนั้นมีสมาชิกทำบุญตักบาตรที่วัดงิ้วงาม ซึ่งตั้งอยู่ริมแม่น้ำน่าน มีความเดือดร้อนในเรื่องตลิ่งพังและน้ำหลากในฤดูฝน ทำให้การสัญจรไปมาไม่สะดวก จึงคิดย้ายวัดให้มาอยู่ในชุมชน โดยไปตั้งที่บนเขา ซึ่งปัจจุบันคือเขตพุทธาวาสดอยแก้ว ต่อมาเกิดน้ำท่วมทางขาดทำให้การสัญจรไปมาไม่สะดวกเกิดอันตรายในฤดูฝน สมัยนั้นโรงเรียนจะต้องตั้งอยู่ในวัดรวมกับวัด ซึ่งส่วนใหญ่ตามชื่อก็จะเป็นโรงเรียนที่มีคำว่าวัดนำหน้า
ดังนั้นหมื่นพิศาลสหกิจ ซึ่งได้เป็นผู้นำและมีการพัฒนาในการย้ายวัดและโรงเรียน ถือเป็นการก่อตั้งวัดเขาแก้วในปัจจุบัน โดยการอุทิศที่ดินและได้รับความร่วมมือจากสมาชิกในชุมชน เพราะเห็นว่าวัดเดิมตั้งอยู่บนเขา (เขตพุทธาวาสวัดดอยแก้ว ซึ่งอยู่ในความรับผิดชอบของวัดเขาแก้วในปัจจุบัน) ห่างไกลชุมชนโดยมีทางคมนาคมไม่สะดวก ถูกน้ำท่วมตัดขาดในฤดูฝน สะพานพัง มีความยากลำบากในการสัญจร จึงได้มีมติย้ายวัดเขามาอยู่ในชุมชนเป็นวัดเขาแก้วในปัจจุบัน และเห็นว่ามีที่ดินยังพอเหลือที่จะให้สร้างโรงเรียน ต่อมาจึงได้แยกโรงเรียนออกจากวัดแต่อยู่ในบริเวณใกล้เคียงกัน และเป็นโรงเรียนบ้านงิ้วงามในปัจจุบัน
นับแต่นั้นมาจึงมีการรวมตัวจากญาติพี่น้องในหลายๆ ที่เข้ามาเป็นสมาชิกของหมู่บ้าน จึงกลายเป็นหมู่บ้านจากเดิมประมาณ 40 หลังคาเรือน เพิ่มขึ้นเป็นหลายร้อยหลังคาเรือน
สภาพด้านสังคม

ส่วนใหญ่ของหมู่บ้านงิ้วงามเป็นคนไทยภาคเหนือพูดภาษาพื้นเมือง  หรือเรียกอีกอย่างหนึ่งว่า  “กำเมือง”  (ภาษาของคนภาคเหนือ)หมู่บ้านงิ้วงาม หมู่ที่ 4 มีจำนวนประชากรทั้งสิ้น  667 คน  เป็นชายจำนวน  327 คน    เป็นหญิงจำนวน  340 คน  และมีจำนวนครัวเรือนทั้งสิ้น  214 ครัวเรือน